b'\n_START_ARTICLE_\nHMS Colombo\n_START_SECTION_\nPalvelus\n_START_PARAGRAPH_\nHMS Colombo liitettiin palvelukseen otettaessa Kiinan asemalle 5. Kevyt risteilij\xc3\xa4viirikk\xc3\xb6\xc3\xb6n. Alus siirrettiin telakalle huollettavaksi ja palasi palvelukseen 15. maaliskuuta 1922 It\xc3\xa4-Intiaan 4. Kevyt risteilij\xc3\xa4viirikk\xc3\xb6\xc3\xb6n, jossa alus palveli vuoteen 1926._NEWLINE_HMS Colombo palveli Pohjois-Amerikan ja L\xc3\xa4nsi-Intian asemalla 8. Risteilij\xc3\xa4viirik\xc3\xb6ss\xc3\xa4 tammikuussa 1930 alkaneeseen huoltoon saakka. Huollosta palattuaan alus palveli V\xc3\xa4limerell\xc3\xa4, kunnes purjehti hein\xc3\xa4kuussa 1932 It\xc3\xa4-Intiaan vapauttamaan HMS Emeraldin, miss\xc3\xa4 alus palveli aina vuoteen 1935._NEWLINE_HMS Colombo oli sijoitettuna reserviin 1936-1939._NEWLINE_HMS Colombo liitettiin toisen maailmansodan alkaessa 11. Risteilij\xc3\xa4viirikk\xc3\xb6\xc3\xb6n sijoituspaikkanaan Gibraltar ja sittemmin Pohjanmeren valvonta (engl. Northern Patrol). Alus valtasi saksalaisen Henning Oldendorfin 17. marraskuuta 1939._NEWLINE_HMS Colombo palveli It\xc3\xa4-Intian osastossa, jolloin se osallistui Italian Somalimaan edustalla Kismajun sataman piiritykseen helmikuussa 1941 sek\xc3\xa4 samana vuonna marraskuussa Madagaskarin taisteluihin (operaatio Ironclad)._NEWLINE_HMS Colombo liitettiin It\xc3\xa4iseen laivastoon 1942 ennen paluuta Englantiin muutettavaksi ilmatorjuntaristeilij\xc3\xa4ksi. Aluksen aloitti purjehduksen Englantiin telakalle kes\xc3\xa4kuussa ja ty\xc3\xb6t alkoivat elokuussa 1942. Alus varustettiin kolmella kaksiputkisella nelj\xc3\xa4n tuuman Mk XIX tykill\xc3\xa4, kahdella kaksiputkisella Hazemeyerin Bofors tykill\xc3\xa4, kuudella s\xc3\xa4hk\xc3\xb6k\xc3\xa4ytt\xc3\xb6isell\xc3\xa4 kaksiputkisella 20 millimetrin ja kahdella yksiputkisella 20 millimetrin tykill\xc3\xa4. Alukseen asennettiin lis\xc3\xa4ksi tutkat 281b, 272, 285 ja 282._NEWLINE_HMS Colombo liitettiin  maaliskuussa 1943 palvelukseen otettaessa V\xc3\xa4limeren laivastoon, jonka mukana alus osallistui Sisilian maihinnousun suojaamiseen sek\xc3\xa4 suojasi Algerian rannikon saattueita._NEWLINE_HMS Colombo liitettiin 31. Saattajaosastoon (engl. Escort Group), jonka mukana se oli suojaamassa Etel\xc3\xa4-Ranskan maihinnousua (Operaatio Dragoon). Kaksi yksiputkista 20 millimetrin tykki\xc3\xa4 poistettiin ja niiden tilalle asennettiin nelj\xc3\xa4 yksiputkista 40 millimetrin Bofors Mk III tykki\xc3\xa4 huhtikuussa 1944. HMS Colombo palveli Adrian merell\xc3\xa4 1944 lopulla._NEWLINE_HMS Colombo siirrettiin reserviin ennen Euroopan taisteluiden loppumista. Alus siirrettiin BISCOlle romutettavaksi 22. tammikuuta 1948 ja alus saapui romutettavaksi Cashmorelle Newportiin 13. toukokuuta.'